વિધાનસભામાં આરોગ્ય પ્રધાન નીતિન પટેલે જણાવ્યું છે કે ગુજરાતના નાગરિકોને શ્રેષ્ઠ આરોગ્ય સેવા મળી રહે તે માટે સરકારે નક્કર આયોજન કર્યું છે. આ અંતર્ગત વર્ષ 2014-15 માટે સરકારે રૂપિયા 4,092 કરોડની જોગવાઈ કરી છે. ગયા વર્ષની તુલનામાં આ વર્ષે રૂપિયા 1,281 કરોડ વધુ ફાળવવામાં આવ્યા છે. આ અંતર્ગત જાહેર આરોગ્ય અને પરિવાર કલ્યાણ માટે રૂપિયા 1,822 કરોડની જોગવાઈ છે. ઉપરાંત રાજ્યમાં 16 નવા સામૂહિક આરોગ્ય કેન્દ્રો અને 70 પ્રાથમિક આરોગ્ય કેન્દ્રોની સ્થાપના કરવા બજેટમાં રૂપિયા 17 કરોડની જોગવાઈ કરવામાં આવી છે.